**Laut Baltik** ialah sebuah laut payau yang terletak di utara Eropah. Laut ini dikelilingi oleh Semenanjung Scandinavia, tanah besar Eropah dan pulau-pulau milik Denmark. Ia mengalir hingga bertemu Kattegat melalui Selat Oresund, Selat Besar, Selat Kecil dan beberapa selat lain. Kattegat kemudiannya bersambung dengan Skagerrak sebelum bertemu Laut Utara dan Lautan Atlantik di sebelah barat. Laut Baltik turut disambung melalui terusan buatan, Terusan Laut Putih, ke Laut Putih dan terus ke Laut Utara melalui Terusan Kiel. Selain itu, ia turut bersempadan dengan Teluk Bothnia di utara, Teluk Finland di timur laut dan Teluk Riga di timur.

Geografi fizikal
----------------

Laut Baltik sewaktu musim sejuk.
Laut Baltik ialah laut pedalaman yang payau (atau berkemasinan rendah). Ia dianggap sebagai laut payau terbesar di dunia. Laut ini mengairi sebuah lembangan yang dibentuk oleh hakisan glaiser. 

### Ukuran

Laut Baltik berukuran lebih kurang 1,600 km panjang, purata 193 km lebar dan purata 55 m dalam. Kedalaman tertinggi ialah 459 m di tengah-tengah bahagian sebelah Sweden. Luas permukaannya ialah sekitar 377,000 km² dan isipadunya dianggarkan sebanyak 21,000 km³.

### Ais laut

Ketika musim sejuk, setinggi 45% daripada permukaan Laut Baltik dilitupi air batu. Kawasan itu termasuklah Teluk Bothnia, Teluk Finland, Teluk Riga dan Vainameri di kepulauan Estonia. Baki permukaan yang lain selalunya tidak membeku kecuali teluk-teluk terlindung dan lagun-lagun cetek. Pembekuan itu mencapai tahap maksimumnya pada bulan-bulan Februari dan Mac. Ketebalan air batu itu boleh mencapai sekitar 70 cm di utara Teluk Bothinia dan menipis ke arah selatan. 

Pembekuan bermula di pantai timur laut Teluk Bothnia lazimnya pada pertengahan November. Teluk Finland dan Teluk Riga pula biasanya membeku pada lewat bulan Januari. 

Litupan ais ini bergantung kepada kesejukan musim tersebut. Musim dingin kuat boleh menyebabkan pembentukan ais sekitar Denmark dan selatan Sweden. Malah seluruh permukaan laut pernah membeku pada tahun 1942 dan juga 1966. Pada tahun 1987 sejumlah 96% permukaannya membeku, meninggalkan hanya beberapa permukaan kecil di barat laut sekitar Bornholm. Sewaktu musim dingin sederhana, hanya beberapa bahagian terpencil sahaja yang membeku sekitar Teluk Bothnia dan Teluk Finland. 

Air batu pada permukaan Laut Baltik adalah habitat utama beberapa spesis haiwan. Spesis terbesar di kalangan mereka ialah anjing laut yang makan dan membiaknya di atasnya. Selain itu, ais itu turut menjadi tempat tumpuan alga-alga yang tinggal di bahagian bawahnya dan juga poket-poket kecil air garam di dalam ais tersebut.

Hidrografi
----------

Laut Baltik mengalir keluar melalui selat-selat Denmark. Tetapi, aliran itu adalah kompleks. Lapisan air payaunya pada permukaan mengeluarkan sejumlah 940 km³ setahun ke Laut Utara. Akibat perbezaan kemasinan, satu lapisan di bawah permukaan airnya mengalir ke arah yang bertentangan dengan membawa sejumlah 475 km³ air masin setiap tahun. Air masin ini bercampur secara perlahan-lahan dengan air di permukaan menghasilkan cerun kemasinan dengan air paling masin tinggal di bahagian paling dalam sekitar 40-70 m. 

Baki air masuk dan keluar itu datangnya dalam jumlah yang besar daripada air tawar. Lebih 250 sungai daripada lembangan seluas 1,6 juta km² mengalirkan sejumlah 660 km³ air tawar setiap tahun ke Laut Baltik. Sungai-sungai ini termasuklah sungai utama utara Eropah seperti sungai Oder di Jerman, Vistula, Neman, Daugava dan Neva. 

Paras air secara amnya lebih bergantung kepada keadaan tiupan angin setempat berbanding kesan pasang surut. Namun, arus pasang surut turut berlaku sekitar lalulan sempit di bahagian barat Laut Baltik. Ketinggian ombak juga secara amnya lebih rendah berbanding ombak-ombak di Laut Utara. Ribut kencang dan ganas kadangkala menyapu permukaannya diakibatkan oleh perbezaan sementara suhunya dan juga capaian tiupan angin yang panjang. Tiupan angin bermusim turut menyebabkan perubahan kecil paras laut sekitar 0,5 m.

Rujukan
-------





1. ↑  "Coalition Clean Baltic". Diarkibkan daripada yang asal pada 2013-06-02. Dicapai pada 5 July 2013.
2. ↑  Data oseanografi

| * l
* b
* s
Lautan dan laut Bumi |
| --- |
| Lautan Artik | 
* Teluk Amundsen
* Laut Barents
* Laut Beaufort
* Laut Chukchi
* Laut Siberia Timur
* Laut Greenland
* Teluk Boothia
* Laut Kara
* Laut Laptev
* Laut Lincoln
* Laut Putera Gustav Adolf
* Laut Pechora
* Laut Wandel
* Laut Putih

 |
| Lautan Atlantik | 
* Laut Adriatik
* Laut Aegea
* Laut Albora
* Laut Archipelago
* Laut Argentina
* Teluk Baffin
* Laut Balearik
* Laut Baltik
* Teluk Biscay
* Teluk Bothnia
* Teluk Campeche
* Teluk Fundy
* Laut Hitam
* Laut Bothnian
* Laut Caribbean
* Laut Celtic
* Selat Inggeris
* Lembangan Foxe
* Laut Greenland
* Teluk Bothnia
* Teluk Finland
* Teluk Lion
* Teluk Guinea
* Teluk Maine
* Teluk Mexico
* Teluk Saint Lawrence
* Teluk Sidra
* Teluk Venezuela
* Teluk Hudson
* Laut Ionia
* Laut Ireland
* Laut Irminger
* Teluk James
* Laut Labrador
* Laut Syam
* Laut Libya
* Laut Liguria
* Laut Marmara
* Laut Mediterranean
* Laut Myrtoan
* Laut Utara
* Laut Norway
* Laut Sargasso
* Laut Åland
* Laut Azov
* Laut Kriti
* Laut Hebrides
* Laut Thrake
* Laut Tyrrhenia
* Laut Wadden

 |
| Lautan Hindi | 
* Laut Andaman
* Laut Arab
* Teluk Bengal
* Teluk Tadjoura
* Teluk Aden
* Teluk Aqaba
* Teluk Khambhat
* Teluk Kutch
* Teluk Oman
* Teluk Suez
* Laut Laccadive
* Selat Mozambique
* Teluk Parsi
* Laut Merah
* Laut Timor

 |
| Lautan Pasifik | 
* Laut Arafura
* Laut Bali
* Laut Banda
* Laut Bering
* Laut Bismarck
* Laut Bohai
* Laut Bohol
* Laut Camotes
* Laut Sulawesi
* Laut Ceram
* Laut Chile
* Laut Coral
* Laut China Timur
* Laut Flores
* Teluk Alaska
* Teluk Anadyr
* Teluk California
* Teluk Carpentaria
* Teluk Fonseca
* Teluk Panama
* Teluk Thailand
* Teluk Tonkin
* Laut Halmahera
* Laut Jawa
* Laut Koro
* Mar de Grau
* Laut Maluku
* Teluk Moro
* Laut Filipina
* Laut Salish
* Laut Savu
* Laut Jepun
* Laut Okhotsk
* Laut Darat Seto
* Laut Shantar
* Laut Sibuyan
* Laut Solomon
* Laut China Selatan
* Laut Sulu
* Laut Tasman
* Laut Visayan
* Laut Kuning

 |
| Lautan Selatan | 
* Laut Amundsen
* Laut Bellingshausen
* Laut Cooperation
* Laut Cosmonauts
* Laut Davis
* Laut D'Urville
* Teteluk Besar Australia
* Laut Raja Haakon VII
* Laut Lazarev
* Laut Riiser-Larsen
* Laut Mawson
* Laut Ross
* Laut Scotia
* Laut Somov
* Laut Weddell

 |
| Laut daratan | 
* Laut Aral
* Laut Kaspia
* Laut Mati

 |
| 
* **Kategori Kategori**

 |